Lisa 1
Raamlepingu 2-2/24/507-1 juurde

Tehniline kirjeldus „Pesupesemine“ (viitenumber 274404)

1.	Üldtingimused

1.1.	Riigihanke esemeks on erineva sirgpesu ja Kaitseväe riide- ja erivarustuse (edaspidi ka pesu) pesemine ning kuivpuhastus (edaspidi ka hooldus) vastavalt pesu hooldusnõuetele (edaspidi ka teenus). Vajadusel sisaldab teenus ka valgendamist, plekkide eemaldamist ja triikimist. Teenuse hulka kuulub ka pesu komplekteerimine, pakendamine ja transport, kui ei ole kokku lepitud teisiti.
1.2.	Riigihange „Pesupesemine“ jaguneb 7 osaks alljärgnevalt:

1.2.1.	OSA 1. Pesupesemine PÕHI ja LÄÄS (sh Harjumaa (välja arvatud Kuusalu vald), Pärnumaa, Raplamaa, vajadusel ka Järvamaa, Läänemaa, Hiiumaa, Saaremaa);
1.2.2.	OSA 2. Pesupesemine VIRU (sh Kuusalu vald (Harjumaa), Lääne-Virumaa ja Ida-Virumaa);
1.2.3.	OSA 3. Pesupesemine LÕUNA (sh Tartumaa, Võrumaa, vajadusel ka Valgamaa, Jõgevamaa, Põlvamaa, Viljandimaa);
1.2.4.	OSA 4. Pesupesemise ekspressteenus PÕHI ja LÄÄS (sh Harjumaa (välja arvatud Kuusalu vald), vajadusel ka Pärnumaa, Raplamaa, Järvamaa, Läänemaa, Hiiumaa, Saaremaa);
1.2.5.	OSA 5. Pesupesemise ekspressteenus VIRU (sh Lääne-Virumaa, vajadusel ka Kuusalu vald (Harjumaa) ja Ida-Virumaa);
1.2.6.	OSA 6. Pesupesemise ekspressteenus LÕUNA (sh Võrumaa, vajadusel ka Tartumaa, Valgamaa, Jõgevamaa, Põlvamaa, Viljandimaa);
1.2.7.	OSA 7. Suurõppuste pesupesemine.

1.3.	Teenuse tellijaks on Riigi Kaitseinvesteeringute Keskus ja Kaitsevägi (edaspidi ka tellija).
1.4.	Tellijal on õigus sõlmitava lepingu alusel tellida ka muid pesupesemisega ja hooldusega seotud teenuseid ning osta kaupu, mis on täitja teenusevalikus, kuid mida ei ole käesolevas riigihankes küsitud ja pakkumuses fikseeritud, vastavalt täitja hinnakirjale või võtta täiendav pakkumus.
1.5.	Teenuse osutamise peamised asukohad piirkondade kaupa (tellijal on õigus lisada teenuse mahtu uusi objekte või mahust välja arvata allpool nimetatud objekte):

Piirkond	Aadress	
Põhi	Tallinn, Juhkentali 58, Filtri 5	
Põhi	Tallinn, Filtri tee 12	
Põhi	Tallinn, Magasini 31	
Põhi	Tallinn, Sõle 48	
Põhi	Tallinn, Tulika 37	
Põhi	Tallinn, Randla 3	
Põhi	Tallinn, Miinisadama 4	
Põhi	Tallinn, Järve 34a	
Põhi	Jõelähtme vald, Loo, Aasa tee 4	
Põhi	Jõelähtme vald, Jägala	
Põhi	Anija vald, Pikva	
Põhi	Rapla vald, Seli küla (Seli mõis)	
Lääs	Paldiski, Rae põik 1, Tallinna mnt 7	
Lääs	Lääne-Harju vald, Ämari lennuväli	
Lääs	Tori vald, Eametsa	
Viru	Kuusalu vald, Kaitseväe keskpolügoon	
Viru	Tapa, Loode 35/Paide mnt 96	
Viru	Jõhvi, Pargi 55	
Lõuna	Tartu, Riia 12/Võru 1	
Lõuna	Tartu, Vaksali 31	
Lõuna	Tartu, Rebase 9	
Lõuna	Tartu, Raatuse 110	
Lõuna	Tartu, Ringtee 19a	
Lõuna	Kastre vald, Roiu, Männi tn 3	
Lõuna	Luunja vald, Sirgu küla	
Lõuna	Võru, Kose tee 3a	
Lõuna	Rõuge vald, Nursipalu linnak 	

1.6.	Tellija tellib teenust täitjalt, kellega sõlmitakse minikonkursi tulemusena hankeleping (välja arvatud raamlepingus toodud muudel juhtudel).
1.7.	Minikonkursil tuuakse välja prognoositud teenuse mahud ja muu vajalik info. Käesolevas tehnilises kirjelduses või minikonkursil antud prognoosmahud on orienteeruvad, tellija ei kohustu samas mahus teenust tellima. Prognoosmahud (sh prognoossagedused) võivad lepinguperioodil muutuda (suureneda või väheneda), samuti on tellijal õigus uusi objekte lepingu mahule lisada või olemasolevaid objekte mahust välja arvata. Need muudatused on tellija ette näinud ning nende kohta raamlepingu ega selle alusel sõlmitud hankelepingu muudatust ei vormistata. Vajadusel fikseeritakse muudatused tellija kontaktisiku poolt kirjalikku taasesitamist võimaldavas vormis (e-posti teel) või teenuse üleandmise-vastuvõtmise aktis.
1.8.	Tellijal on õigus muuta, vähendada või lisada täiendavaid nõudeid minikonkursi läbiviimisel.
1.9.	Teenuse mahud 2023. aastal

1.9.1.	Hanke osade 1-3 2023. aasta keskmised mahud ühes kuus on toodud alljärgnevas tabelis:
HANKE OSA	KESKMISED KOGUSED KUUS 2023. AASTAL	
	SIRGPESU (kg)	SEGAPESU (kg)	KUIVPUHASTUS (tk)	
osa 1 (PÕHI ja LÄÄS)	7 914	2 336	438	
osa 2 (VIRU)	10 108	4 038	1 230	
osa 3 (LÕUNA)	4 305	2 031	453	

1.9.2.	Hanke osade 4-6 2023. aasta mahud on toodud tehnilise kirjelduse punktis 3.7.
1.9.3.	Hanke osa 7 – 2023. aastal toimus 2 suurõppust (Kevadtorm ja Ussisõnad), kus teenuse vajadus 1-2 kuu jooksul ulatus segapesu osas ligi 75 tonnini ja kuivpuhastuse osas 27 000 tükini.

2.	Nõuded teenusele (hanke osad 1-7)

2.1.	Teenust tuleb osutada vastavalt kehtivatele õigusaktidele, normidele, üldiselt tunnustatud kvaliteedinõuetele, käesolevas dokumendis toodud teenuse kirjeldusele, pesu markeerimissildile kantud hooldustingimustele ja materjalide kiukoostisest sõltuvalt nõutud puhastusvahenditega. Markeerimissildi puudumisel tuleb lähtuda tehnilise kirjelduse punktis 4.2 toodud hooldustingimustest.
2.2.	Tellija pesu ei tohi teenuse ühelgi etapil kokku puutuda teiste juriidiliste või füüsiliste isikute pesuga.
2.3.	Teenuse osutamisel kasutatakse keskkonnasäästlikke seadmeid ja tehnoloogiaid ning puhastusvahendeid, mis ei riku kanga kiudu.
2.4.	Vastavalt materjalide kiukoostise spetsiifikale peab olema tagatud nii tavahooldus (pesemine jne) kui vajadusel ka erihooldus (kuivpuhastus).
2.5.	Eriti määrdunud pesu puhul teostatakse täitja poolt parima tulemuse saavutamiseks vajaduse korral korduv hooldus.
2.6.	Täitja tagab hoolduse viisil, mis kindlustab hooldamisele antud pesu tagastamise samas koguses. Täitja tagastab sama pesu, mis hooldusesse saadeti ning ei asenda seda teiste samaväärsetega, väldib kaotsi- ja segiminekut.
2.7.	Täitja hoidub hooldatava pesu rikkumisest ja kahjustamisest. Rikutud pesu on täitja kohustatud teenuse tellijale hüvitama kahe kuu jooksul arvestades pesu tagastamise tähtajast.
2.8.	Hooldatud pesu on kuiv ja puhas, ilma plekkide ja ebemeteta, pesuainejääkideta ning on nõuetekohaselt triigitud ja pakendatud.
2.9.	Pesu ei tohi olla tagurpidi pööratud ning peab olema kokku pandud või riidepuule riputatud. Hooldatud pesu on koheselt eesmärgipäraselt kasutatav.
2.10.	Kui hooldusest tagastatud pesu vastuvõtmisel/ülevaatamisel selgub, et pesu ei ole nõuetekohaselt hooldatud, fikseeritakse see saatelehe märkuste lahtris, mille koopia edastatakse täitjale. Seejärel saadab tellija pesu uuesti pesumajja ning pesumaja peab kordushoolduse teostama. Mittenõuetekohase hoolduse eest ja kordushooldusesse saadetud pesu hooldamise eest täitjale tasu ei maksta.
2.11.	Kordushooldusesse läinud pesu kogused märgitakse saatelehe märkuste lahtrisse ning lisatakse tagastamise tähtaeg, mis kooskõlastatakse osapoolte vahel.
2.12.	Täitja peab olema võimeline tagama vajadusel pesukotte (nt 3-5 kg) ja veessulavaid pesukotte nakkusohtliku pesu tarbeks. Pesukottide maksumus lepitakse eelnevalt tellijaga kokku.
2.13.	Tellija peab pesu hooldusesse saatma või isikliku pesu võrgust pesukotti paigaldama viisil, et see ei sisalda esemeid, mis rikuvad ja/või kahjustavad pesu, täitja seadmeid või vara (näiteks määrivad asjad – kirjutusvahendid, maskeerimistarbed või terariistad jms).
2.14.	Pesu üleandmine-vastuvõtmine

2.14.1.	Täitja tagab pesu transportimiseks tugevast materjalist tolmukindlad kotid, konteinerid või pesukärud (sisalduvad teenuse hinnas), kui ei ole kokku lepitud teisiti.
2.14.2.	Hooldatud ja hooldusesse mineva pesu vahetus toimub:

2.14.2.1.	tellija asukohas, kui ei ole kokku lepitud teisiti;
2.14.2.2.	vahemikus E–R kell 09.00–15.00, kui ei ole kokku lepitud teisiti;
2.14.2.3.	kindlaks määratud päeval ja ajal, mis lepitakse kokku osapoolte vahel (ajavahemik on osapoolte vahel eelnevalt kokku lepitud ja täitja on kohustatud tellijale eelnevalt teatama kohale saabumise kellaaja). Vajadusel tuleb muudatused kirjalikku taasesitamist võimaldavas vormis kokku leppida vähemalt 1 tööpäev enne teenuse osutamise algust;
2.14.2.4.	regulaarse teenusena kokkulepitud sagedusega (üldjuhul 1 kord nädalas, ajutiselt suuremate koguste, vajaduse või ekspressteenuse korral ka 2-3 korda nädalas) või tellimuse alusel. Regulaarset teenust tuleb teostada vastavalt kokkulepitud sagedusele. Tellimisel teenust tuleb teostada vastavalt tellimuses toodud tähtajale, kui ei ole kokku lepitud teisiti. Tellimused esitatakse tellija kontaktisiku poolt e-kirja teel, kui ei ole kokku lepitud teisiti.

2.14.3.	Täitja peab temale üle antud pesu hiljemalt 3 tööpäeva jooksul (ekspressteenuse korral üleandmise päeval) üle lugema ja kaaluma (välja arvatud kuivpuhastuse korral, kui fikseeritakse ainult kogus tükkides), fikseerima täpsed kogused saatelehel ning kontrollima pesu koguste (tk) ja kaalu (kg) vastavust saatelehele märgitud kogustega ja kaaluga. Tekkinud  erisusest peab viivitamatult teavitama pesu üle andnud tellija poolseid kontaktisikuid.
2.14.4.	Hooldatud pesu tuuakse tagasi ja hooldust vajav pesu viiakse hooldusesse samal päeval ja ajal (hanke osades 1-3 regulaarse teenuse korral, muul juhul võimalusel) ning sama transpordiringiga.
2.14.5.	Tellija kontaktisiku igakordselt antaval nõusolekul võivad tagastamise tähtajad olla muudetavad. Kõik kokkulepped ja erisused peavad olema fikseeritud vähemalt kirjalikku taasesitamist võimaldavas vormis e-posti teel või saatelehe märkuste lahtris, kus on lahti kirjutatud põhjused, tähtajad, kokkuleppe sõlminud isikute andmed ja kuupäevad. 
2.14.6.	Pesu tagastatakse kokkulepitud ajal ja kohas saatelehega, millel on kajastatud toodete nimetused ja kogused (tk ja kg).
2.14.7.	Pesu tagastamisel loeb ja/või kaalub tellija pesuelemendid/pesu hiljemalt 3 tööpäeva jooksul üle. Tekkinud erisusest teavitatakse viivitamatult täitjat.
2.14.8.	Täitja peab puuduse likvideerima 14 päeva (ekspressteenuse korral 5 päeva) jooksul. Puuduse likvideerimata jätmisel peab täitja kandma tekitatud kahju.

2.15.	Pakendamine

2.15.1.	Kuiv ja hooldatud pesu pakendatakse vastavalt pesu liigile eraldi kottidesse või riidepuule, mis kaetakse kattega, et tagada pesu puhtana säilimine transportimisel.
2.15.2.	Pakendamine peab tagama, et pesu on korrektselt pakitud ning pesu üleandmisel/vastuvõtmisel on koguseline kontroll lihtsalt teostatav.
2.15.3.	Lugemise lihtsustamiseks peavad kõik pesu elemendid olema pakitud ühtsel põhimõttel kümnestesse (või muu kindel kogus, mis on kokku lepitud) pakkidesse, milles iga kümnes element on asetatud teistest erinevalt.
2.15.4.	Hoolduse käigus kahjustatud pesu tuleb tagastada eraldi muust pesust. Kahjustatud pesu kohta tuleb täita saatelehel märkuste lahter.

2.16.	Transport

2.16.1.	Pesu hooldusesse ja hooldusest tagasi transportimise tellija kontaktisiku poolt määratud sihtkohta tagab ja korraldab täitja ning see peab sisalduma teenuse hinnas, kui ei ole kokku lepitud teisiti.
2.16.2.	Tellija ühel objektil/aadressil võib olla mitu erinevat pesu üleandmise/vastuvõtmise punkti.
2.16.3.	Transport on korraldatud viisil, mis tagab pesu säilimise ning kindlustab, et juba hooldatud pesu ei määrduks.

3.	Pesupesemise ekspressteenuse kirjeldus ja erinõuded

3.1.	Pesupesemise ekspressteenuse osas peab täitjale üle antud pesu saama reeglina hooldatud ja tagastatud 24-72 tunni jooksul (täpsed nõuded täpsustatakse minikonkursil). 
3.2.	Teenusele kehtivad ka teised tehnilises kirjelduses toodud nõuded, mille osas ei ole erisust välja toodud.
3.3.	Võrgust pesukottides üle antava isikliku pesu komplekteerimise eest vastutab tellija.
3.4.	Vajadusel avab täitja võrgust pesukotid ja sorteerib pesu värvi/materjali vms alusel. Täitja tähistab võrgust pesukotid selliselt, et peale hooldust oleks isiklik pesu komplekteeritud nii, nagu see täitjale üle anti. 
3.5.	Täitja peab olema võimeline eristama vähemalt kümne erineva eelnevalt markeeritud teenuse tarbija (erinevad liitlasriigid, üksused) varustust ning tagama peale hooldust pesu komplekteerimise vastavalt teenuse tarbijatele.
3.6.	Hanke alustamise hetkel on ekspressteenuse peamised asukohad, vajadused ja prognoosmahud osade kaupa alljärgnevad:

3.6.1.	OSA 4. Pesupesemise ekspressteenus PÕHI ja LÄÄS – peamine asukoht Harjumaa (Paldiski) ja Tallinn, kus täitjale üle antud pesu (enamasti kuivpuhastus vormikuubedele, vormipükstele, mantlitele, jopedele, ka vormisärgid, vormimütsid, sallid, paraadkindad tekstiilmaterjalist ja kootud paraadkindad) peab reeglina saama hooldatud ja tagastatud hiljemalt 72 h jooksul. 2023. aastal olid mahud ühes kuus keskmiselt alljärgnevad:

Toode	Kogus keskmiselt kuus, tk	
Vormikuub/ülikonna kuub	58	
Vormipüksid/ülikonna püksid	71	
Vormisärk (päevasärk)	9	
Mantel	22	
Müts	1	
Kindad	253	
Sall	50	

3.6.2.	OSA 5. Pesupesemise ekspressteenus VIRU – peamine asukoht Loode 35, Tapa, kus teenuse maht ühes kuus 2023. aastal oli keskmiselt 500 kg ning sisaldas keskmiselt kuute transpordiringi (3 korda nädalas, sh 1 korral hooldusesse viimine ja 1 korral hooldusest tagasi toomine) nädalas. Ühel transpordiringil jäi pesu (enamasti segapesu, sh kokariided, mis on paigutanud peamiselt 3-5 kg pesukottidesse) kogus enamasti 30-50 kg vahele. Ekspressteenuse käigus peab üle antud pesu saama reeglina hooldatud ja tagastatud hiljemalt 24 h jooksul.
3.6.3.	OSA 6. Pesupesemise ekspressteenus LÕUNA - pesu üle andmine ja tagastamine toimub peamiselt aadressil Kose tee 3a, Võru. Täitjale üle antud pesu (enamasti segapesu, mis on paigutanud 3-5 kg pesukottidesse) peab saama reeglina hooldatud ja tagastatud 72 h jooksul. 2023. aastal teenuse vajadus puudus. Teenuse prognoosmaht on 500 kg kuus ning sisaldab keskmiselt 2-3 transpordiringi nädalas, kus pesu kogus jääb enamasti 30-50 kg vahele.

4.	Teenuse kirjeldus

4.1.	Pesu kategooriad

4.1.1.	Sirgpesu – voodilina*, padjapüür*, käterätik, jalakuivatusrätik, laualina*, tekikott*, kardin*, saunalina.
4.1.2.	Segapesu – välivormi jakk, välivormi püksid, töövormi jope (töökombinesoon), töövormi suvepüksid, töövormi talvejope, töövormi talvepüksid, töövormi talvemüts, töövormi müts (välivormi müts), kiivrialune müts, labakindad (kindad), sooja aluspesu püksid (pidžaama püksid), sooja aluspesu särk (pidžaama särk), sõrmkindad, T-särk (T-särk kõrbe, T-särk madruse), varustusekott, patrullkott, spordidressi pluus, spordidressi püksid, aluspüksid, alusmati kate, rakmed, rakmetaskud (seljakotitaskud), seljakott, kaarditasku, köögitoimkonna jakk (kittel)*, köögitoimkonna püksid*, köögimüts (põll, pajakinnas), hommikumantel, taktikaline vest (killuvest), taktikalise vesti rihmad (taskud), kandesüsteemi osad (killuvesti kate, plaadikandja, vöö kate, taskud, lisakaitsmete tekstiilosad), ohutusvest (helkurvest), talvise välivormi jope, talvise välivormi püksid, talvise välivormi müts, sviiter (madruse sviiter), skaudimüts, magamiskott, magamiskoti ümbriskott, madruse särk*, vormisärk/triiksärk*, maskeerimisülikond, sussid, kolmnurkrätik*, magamiskoti sisekott, seljakoti kate, kiivrikate, hügieenitarvikute kott, küünarnukikaitsmed, põlvekaitsmed, vöö, kuulivestialune särk, vihmaülikonna jakk, vihmaülikonna püksid, telkmantel, telkmantli ümbriskott, lipp*, padi, tekk, madratsi(voodi)kate ja muu pesu.
4.1.3.	Kuivpuhastus – lips*, sinel*, vormikuub/ülikonna kuub*, vormipüksid/ülikonna püksid*, vormisärk (päevasärk), müts (nt vormimütsid, madrusemüts, madruse talvemüts), paraadkindad tekstiilist või villased, sall, mantel, madrusekrae*, alusmatt-kanderaami sisu, erandjuhtudel ja tellijaga kooskõlastatult padi, tekk, jope ja muu pesu.

_____________
* triigitav pesu

4.2.	Hooldatava pesu nimekiri

	Hoolduse tingmärgid	
voodilina/laualina 						
padjapüür						
käterätik						
jalakuivatusrätik						
dušikardin						
saunalina						
tekikott						
pesukott						
välivormi jakk, välivormi püksid, laevateenistusvorm						
töövormi jope /kombinesoon						
laevateenistusvormi jope ja püksid						
töövormi püksid						
töövormi talvejope						
töövormi talvepüksid/kombinesoon						
töövormi talvemüts						
töövormi (välivormi) müts						
kiivrikate						
kiivrialune müts/torusall						
labakindad/kindad						
sokid						
aluspüksid (puuvillased)						
aluspüksid (polüester)						
alusmati kate (sisu välja võetud)						
sooja aluspesu püksid (soonikkoes) / pidžaama püksid						
sooja aluspesu särk (soonikkoes) / pidžaama särk						
sooja aluspesu särk ja püksid (seestpoolt karustatud ruudukestega)						
rakmete taskud/seljakoti taskud/ kandesüsteemi taskud						
Rakmed, kandesüsteem						
kaarditaskud					  	
köögi(toimkonna)jakk, töövormi pluus, kittel, köögipüksid, köögimüts, põll						
hommikumantel						
taktikaline vest/killuvest						
taktikalise vesti rihm						
taktikalise vesti taskud						
t-särk (puuvillane)						
t-särk (polüester)						
varustusekott, patrullkott, seljakoti kate, magamiskoti sisekott						
madratsi(voodi)kate, kardin						
kolmnurkrätik/nelinurkne lina						
spordidressi pluus, spordidressi püksid						
ohutusvest/helkurvest						
talvise välivormi jope, talvise välivormi püksid						
talvise välivormi müts/töövormi talvemüts						
sviiter/madrusesviiter						
skaudimüts						
villane tekk						
seljakott						
sinel						
sussid						
magamiskott/magamiskoti ümbriskott						
lips/madruselips						
tavavormikuub/ülikonna kuub						
tavavormipüksid/madruse püksid/ülikonnapüksid						
vormimüts/madrusemüts/madruse talvemüts/sall/paraadikindad					  	
poolmantel/tuukriülikond					  	
madruse särk						
madrusekrae						
madruse t-särk						
vormisärk/triiksärk						
vihmaülikonna jakk						
vihmaülikonna püksid						
lipp						
padi			  			
tekk						
telkmantel, telkmantli ümbriskott						
maskeerimisülikond						
tuulejakk